Държавен вестник, бр. 22, 2003 г., стр. 21

Б Р О Й  22
Д Ъ Р Ж А В Е Н   В Е С Т Н И К
С Т Р .  21
Г л а в а  д е с е т а
ОБОСОБЯВАНЕ НА ТЕХНИЧЕСКИ
ОСИГУРЕНИ ЗОНИ
Чл. 38. (1) С цел осигуряване физическата
защита на класифицираната информация с ниво
на класификация “Поверително” и по-високо
при срещи, разговори, съвещания, заседания и
др., предмет на които е такава информация, се
обособяват технически осигурени зони.
(2) В технически осигурените зони се прила-
гат всички мерки за физическа защита срещу
подслушване и наблюдение.
(3) В технически осигурените зони могат да
се прилагат и допълнителни мерки за сигурност.
Чл. 39. Допълнителните мерки по чл. 38, ал. 3
включват:
1. контрол на физическия достъп;
2. извършване на технически и физически
проверки за наличие на средства за подслушване;
3. проверка за наличие на подслушвателни
устройства в обзавеждането и оборудването или
в части от тях преди внасянето им в зоната.
Чл. 40. Контролът на физическия достъп
включва:
1. надеждна защита чрез технически и физи-
чески средства срещу нерегламентиран достъп;
2. регистриране на всички лица, пребивава-
ли в зоната;
3. списък с вида, серийните и инвентарните
номера на обзавеждането, оборудването или на
части от тях, намиращи се в технически осигу-
рената зона, внасяни или изнасяни от нея.
Чл. 41. (1) Проверките по чл. 39, т. 2 и 3 се
извършват:
1. при първоначално използване;
2. преди и след провеждането на срещи, раз-
говори, съвещания, заседания и др. с предмет
класифицирана информация с ниво на класи-
фикация “Поверително” и по-високо;
3. при наличие на нерегламентиран достъп
или при опит за нерегламентиран достъп;
4. периодично, но най-малко веднъж на 6
месеца;
5. след извършване на ремонтни и строител-
но-монтажни дейности.
(2) За резултатите от всяка проверка се офор-
мя протокол, включващ описание на провере-
ните помещения и оборудване, използваната
апаратура и получените резултати.
Чл. 42. (1) В технически осигурените зони се
забраняват:
1. инсталирането и използването на комуни-
кационни устройства; ако инсталацията им е
крайно наложителна, се разрешава монтиране-
то на обезопасен жичен телефон;
2. носенето и използването на мобилни теле-
фони или други електромагнитни устройства;
3. монтирането и използването на записва-
ща и озвучаваща апаратура;
4. използването на електронноизчислител-
на техника, неотговаряща на изискванията за
работа със съответното ниво на класификация
и имаща връзка с апаратури и мрежи извън
технически осигурената зона.
(2) В случай че инсталирането на телефон е
крайно наложително, той следва да бъде снаб-
ден с устройство за положително прекъсване
на телефонната връзка или да бъде физически
прекъснат при провеждане на конфиденциа-
лен разговор в помещението, в което се нами-
ра телефонът.
Чл. 43. Около технически осигурената зона
се установява наблюдение и се извършват пе-
риодични проверки за наличие на средства за
подслушване и наблюдение.
Заключителни разпоредби
§ 1. Наредбата се приема на основание чл. 78
от Закона за защита на класифицираната ин-
формация.
§ 2. Изпълнението на наредбата се възлага
на председателя на ДКСИ, на министъра на вът-
решните работи, на министъра на отбраната,
на ръководителите на службите за сигурност и
службите за обществен ред, както и на ръково-
дителите на организационни единици по чл. 20,
ал. 1 във връзка с § 1, т. 3 от допълнителните
разпоредби на ЗЗКИ.
14617
ПОСТАНОВЛЕНИЕ № 53
ОТ 4 МАРТ 2003 Г.
за актуализиране на Списъка на държавите и
организациите, спрямо които Република Бъл-
гария прилага забрана или ограничения върху
продажбата и доставките на въоръжение и на
свързано с него оборудване, в съответствие с
резолюции на Съвета за сигурност на ООН и с
решения на Европейския съюз и на Организа-
цията за сигурност и сътрудничество в Евро-
па, утвърден с Постановление № 91 на Минис-
терския съвет от 2001 г. (обн., ДВ, бр. 37 от
2001 г.; изм., бр. 70 от 2002 г.)
МИНИСТЕРСКИЯТ СЪВЕТ
П О С Т А Н О В И :
§ 1. Приложението към чл. 1 от Поста-
новление № 91 на Министерския съвет от
2001 г. се заменя с приложението към това
постановление.
Заключителни разпоредби
§ 2. Постановлението се издава на основа-
ние чл. 4, ал. 2 от Закона за контрол на външно-
търговската дейност с оръжие и със стоки и
технологии с възможна двойна употреба.
§ 3. Постановлението влиза в сила от деня
на обнародването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров